Document ID: 31991R1134

Padomes Regula (EEK) Nr. 1134/91
(1991. gada 29. aprīlis)
par tarifu noteikumiem, ko piemēro produktu importam Kopienā no okupētajām teritorijām, un ar kuru atceļ Regulu (EEK) Nr. 3363/86
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā uz produktiem no Izraēlas okupētās Jordānas upes Rietumu krasta vai Gazas joslas (turpmāk - "okupētās teritorijas") attiecas preferenciāls režīms, kas attiecas uz piekļuvi Kopienas tirgum saskaņā ar Padomes Regulu (EEK) Nr. 3363/86 (1986. gada 27. oktobris) par tarifu noteikumiem, ko piemēro importam Kopienā no okupētajām teritorijām [1];
tā kā preferenciāls režīms sniedz brīvu piekļuvi Kopienas rūpniecības preču tirgum un tarifu preferences attiecībā uz dažiem lauksaimniecības produktiem;
tā kā lietderīgi ieviest pasākumus, lai ātri uzlabotu lauksaimniecības produktu iekļūšanas nosacījumus Kopienas tirgū no okupētajām teritorijām; tā kā, lai sasniegtu šo mērķi, Regula (EEK) Nr. 3363/86 jāaizstāj ar jaunu regulu,
IR PIEŅĒMUSI ŠO REGULU.
1. pants
1. Produktus, kas nav uzskaitīti Līguma II pielikumā un kuru izcelsme nav okupētās teritorijas, Kopienā importē bez kvantitatīvajiem ierobežojumiem vai pasākumiem ar līdzvērtīgu ietekmi un bez ievedmuitas nodokļiem vai nodokļiem ar līdzvērtīgu ietekmi.
2. Attiecībā uz precēm, kas uzskaitītas Padomes Regulas (EEK) Nr. 3033/80 (1980. gada 11. novembris) pielikumā, ar ko paredz tirdzniecības režīmu, kas piemērojams noteiktām lauksaimniecības produkcijas pārstrādē iegūtām precēm [2], kuru saraksts izklāstīts šīs regulas I pielikumā, 1. punkts attiecas tikai uz nodokļa fiksēto komponenti, ko piemēro Kopienā importētajām precēm.
2. pants
Attiecībā uz šīs regulas II pielikumā iekļautajiem lauksaimniecības produktiem, ko ieved no okupētajām teritorijām, ievedmuitu atceļ divās vienlīdzīgās daļās - 1992. gada 1. janvārī un 1993. gada 1. janvārī - un katram produktam norādītajā termiņā.
3. pants
1. Regulas 2. pants piemērojams Kopienas tarifa kvotas 1200 tonnu robežās attiecībā uz zemenēm ar KN kodu 08101090.
2. References daudzums konkrētiem produktiem norādīts II pielikumā.
Ja importa apjoms kādam no šiem produktiem pārsniedz references daudzumu, attiecīgajam produktam var piemērot Kopienas tarifu kvotu, kas attiecas uz references daudzumam līdzvērtīgu daudzumu, ja importētie apjomi rada sarežģījumus Kopienas tirgū.
3. Attiecībā uz II pielikumā uzskaitītajiem produktiem, kas nav norādīti 1. un 2. daļā, references daudzumu nosaka, ja importētās produkcijas apjoms rada sarežģījumus Kopienas tirgū.
Uz šādiem produktiem turpmāk var attiecināt tarifu kvotas ar vienādiem noteikumiem, kādi norādīti 2. daļā.
4. Regulas II pielikumā norādītās tarifu samazinājuma likmes piemēro importētajiem apjomiem, kas pārsniedz kvotu.
5. Atbilstīgi 2. panta piemērošanai, no tās dienas, kad ievedmuita ir sasniegusi 2 % vai mazāk, tās iekasēšanu pilnībā izbeidz.
4. pants
Piemērojami Komisijas Regulā (EEK) Nr. 4129/86 [3] paredzētie izcelsmes noteikumi.
5. pants
Ar šo atceļ Regulu (EEK) Nr. 3363/86.
6. pants
Šī regula stājas spēkā 1992. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1991. gada 29. aprīlī

Labels: 3
18
5